Diari Oficial de la Generalitat Valenciana


Sumari del DOGV 4380, del 18-11-2002 (2002/12127)

RESOLUCIÓ d'11 de novembre de 2002, de la Conselleria de Benestar Social, per la qual s'incrementen els crèdits amb què es financen les ajudes destinades a activitats complementàries i extraescolars, realitzades per alumnes dels centres educatius d'Educació Infantil i Educació Primària, sostinguts amb fons públics de la Generalitat Valenciana, que tinguen com a fi la conciliació de la vida familiar i laboral, durant l'any 2002, convocades per mitjà d'Orde de 7 de desembre de 2001 (DOGV núm. 4.148, de 14 de desembre), projecte cofinançat per la Unió Europea a través del Fons Social Europeu.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4380

Data del DOGV
:   18-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/12205


Data del document
:   11-11-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * alumne
    * educació no formal
    * associació
    * suport econòmic
    * parentiu

RESOLUCIÓ d'11 de novembre de 2002, de la Conselleria de Benestar Social, per la qual s'incrementen els crèdits amb què es financen les ajudes destinades a activitats complementàries i extraescolars, realitzades per alumnes dels centres educatius d'Educació Infantil i Educació Primària, sostinguts amb fons públics de la Generalitat Valenciana, que tinguen com a fi la conciliació de la vida familiar i laboral, durant l'any 2002, convocades per mitjà d'Orde de 7 de desembre de 2001 (DOGV núm. 4.148, de 14 de desembre), projecte cofinançat per la Unió Europea a través del Fons Social Europeu. [2002/X12513]
  
La Conselleria de Benestar Social per mitjà de l'Orde de 7 de desembre de 2001 (DOGV núm. 4.148, de 14 de desembre de 2001), va regular i convocar ajudes per a finançar activitats complementàries i extraescolars, realitzades per alumnes dels centres educatius d'Educació Infantil i Educació Primària, sostinguts amb fons públics de la Generalitat Valenciana, que tinguen com a fi la conciliació de la vida familiar i laboral, durant l'any 2002.
  
Aprovada i publicada la Llei 10/2001, de 27 de desembre de 2001, de Pressupostos de la Generalitat Valenciana, per a l'exercici 2002 (DOGV núm. 4.158, de 31 de desembre de 2001) i de conformitat amb l'art. 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, es va procedir, per mitjà de la Resolució de data 26 de febrer de 2002 (DOGV núm. 4.202, de 4 de març), a donar publicitat als crèdits i a la línia de subvenció destinats a finançar les ajudes convocades per l'Orde de 7 de desembre de 2001.
  
Una vegada resolts favorablement els expedients incoats amb motiu de les sol·licituds de subvenció presentades a l'empara de l'Orde de 7 de desembre de 2001, que complien els requisits per a accedir a estes ajudes, i com que hi ha crèdit disponible en la línia de subvenció T4917, escau incrementar estos, segons que disposa la base onzena de la referida orde de convocatòria.
  
Per tant, segons el que s'ha exposat i les competències d'esta Conselleria de Benestar Social, resolc:
  
Primer
  
Modificar la quantia del crèdit destinat a finançar l'Orde de 7 de desembre de 2001, de la línia de subvenció que a continuació es detalla:
  
Denominació: Ajudes Activitats Extraescolars i Complementàries FSE.
  
Línia de subvenció: T4917
  
- Consignació pressupostària: increment de 42.669 euros sobre la quantitat de 145.076 euros, d'on resulta una consignació de 187.745 euros.
  
- Procedència i quantia dels fons: Propis condicionats: 46.936,25 euros.
  
Fons Social Europeu:140.808,75 euros.
  
Segon
  
Publicar la present resolució en el Diari Oficial de la Generalitat Valenciana, amb els efectes previstos en l'article 47.11 c, Decret Legislatiu de 26 de juny de 1991, del Consell de la Generalitat, pel qual s'aprova el text refós de la Llei d'Hisenda Pública de la Generalitat Valenciana.